钦定古今图书集成/历象汇编/岁功典/第027卷 > 次韵刘景文路分上元 前人
## 钦定古今图书集成/历象汇编/岁功典/第027卷 > 次韵刘景文路分上元 前人

华镫閟艰岁，冷月挂空府。三吴重时节，九陌自歌舞。
云从月几望，遂至一百五。嘉辰可屈指，乐事相继武。
今宵扫雪阵，极目静天宇。嬉游各忘归，阗咽顷未睹。
飞球互明灭，激水相吞吐。老去反儿童，归来尚铙鼓。
新年暗消雪，旧岁添丝缕。何时九江城，相对两渔父。